‘ભડલી સ્ટેટ' તરીકે જાણીતા ધીરૂભાઈ ખાચર ઉપર રાતના આઠ વાગ્યાના અરસામાં ઘાતક હુમલો કરવામાં આવ્યો હતો. ધીરુભાઈના ભત્રીજા સિન્ધુ ખાચર સહિતના આઠે'ક શખ્સોના ટોળાંએ આવતાંવેંત ધાણીફૂટ ગોળીબાર કર્યો હતો. ધીરુભાઈને કોઈ તક મળી નહોતી અને સ્થળ ઉપર જ તેમનું મૃત્યુ નિપજ્યું હતું. રાજકોટમાં રહેતા વકીલ ધીરૂભાઈ ખાચર ઉપર રાત્રે આઠ વાગ્યાના અરસામાં તેમના વતન ભડલી ગામે અંધાધૂંધ ફાયરિંગ કર્યાની વિગતો મળતાં પોલીસના ધાડા ઉતારી દઈ ચુસ્ત બંદોબસ્ત ગોઠવી દેવામાં આવ્યો હતો.